ਐਮਾ ਐਲਿੰਗਸਨ

ਐਮਾ ਐਲਿੰਗਸਨ (ਜਨਮ ਸਤੰਬਰ 9, 2001) ਇੱਕ ਨਾਰਵੇਈ ਮਾਡਲ ਅਤੇ ਯੂਟਿਊਬਰ ਹੈ। ਉਸਦੇ ਯੂਟਿਊਬ ਚੈਨਲ ਦੀ ਵਿਸ਼ੇਸ਼ਤਾ ਟਿਊਟੋਰਿਅਲ, ਵੀਡੀਓ ਬਲੌਗ ਅਤੇ ਯਾਤਰਾ ਬਲੌਗ ਬਣਾਉਂਣਾ ਹੈ। ਐਲਿੰਗਸਨ ਨੇ ਕੋਪੇਨਹੇਗਨ - ਅਤੇ ਓਸਲੋ-ਅਧਾਰਤ ਮਾਡਲਿੰਗ ਏਜੰਸੀ ਹਾਰਟਬ੍ਰੇਕ ਮੈਨੇਜਮੈਂਟ ਨਾਲ ਹਸਤਾਖ਼ਰ ਕੀਤੇ ਹਨ।

 ਮੁੱਢਲਾ ਜੀਵਨ 
ਐਲਿੰਗਸਨ ਦੀ ਪਰਵਰਿਸ਼ ਨੋਟਰੋਏ ਵਿੱਚ ਹੋਈ, ਇਹ ਇੱਕ ਅਜਿਹਾ ਕਸਬਾ ਹੈ, ਜੋ ਓਸਲੋ ਤੋਂ ਇੱਕ ਘੰਟੇ ਦੀ ਰੇਲਗੱਡੀ ਦੀ ਦੂਰੀ 'ਤੇ ਹੈ। ਐਲਿੰਗਸਨ ਆਪਣੇ ਪਰਿਵਾਰ ਅਤੇ ਦੋਸਤਾਂ ਕੋਲ ਟਰਾਂਸਜੈਂਡਰ ਵਜੋਂ ਸਾਹਮਣੇ ਆਈ, ਜਦੋਂ ਉਹ ਲਗਭਗ ਨੌਂ ਸਾਲਾਂ ਦੀ ਸੀ। ਇੱਕ ਬੱਚੇ ਦੇ ਰੂਪ ਵਿੱਚ ਉਸਨੂੰ ਨਾਰਵੇਜੀਅਨ ਡਾਕੂਮੈਂਟਰੀ ਬੌਰਨ ਇਨ ਦ ਰਾਂਗ ਬਾਡੀ ਵਿੱਚ ਪ੍ਰਦਰਸ਼ਿਤ ਕੀਤਾ ਗਿਆ ਸੀ, ਜੋ ਉਸਦੇ ਅਤੇ ਨਾਰਵੇ ਵਿੱਚ ਦੂਜੇ ਟ੍ਰਾਂਸਜੈਂਡਰ ਬੱਚਿਆਂ 'ਤੇ ਕੇਂਦ੍ਰਿਤ ਸੀ।

 ਕਰੀਅਰ 
17 ਸਾਲ ਦੀ ਉਮਰ ਤੱਕ ਨੌਜਵਾਨ ਮਾਡਲ ਨਾਰਵੇਜਿਅਨ ਫੈਸ਼ਨ ਮੈਗਜ਼ੀਨਾਂ ਲਈ ਕਈ ਕਵਰ ਸਟੋਰੀਜ਼ 'ਤੇ ਅਤੇ ਡਬਲਯੂ ਮੈਗਜ਼ੀਨ ਵਰਗੇ ਅੰਤਰਰਾਸ਼ਟਰੀ ਪ੍ਰਕਾਸ਼ਨਾਂ ਵਿੱਚ ਦਿਖਾਈ ਦਿੱਤੀ ਸੀ, ਜਿਸਦੇ ਪਾਠਕਾਂ ਦੀ ਗਿਣਤੀ ਲਗਭਗ ਅੱਧਾ ਮਿਲੀਅਨ ਹੈ। ਇਸ ਸਮੇਂ ਸੋਸ਼ਲ ਮੀਡੀਆ 'ਤੇ ਉਸਦੇ ਫੋਲੋਅਰਜ਼ ਦੀ ਗਿਣਤੀ ਬਹੁਤ ਜ਼ਿਆਦਾ ਸੀ, ਕਈ ਬ੍ਰਾਂਡਾਂ ਅਤੇ ਮਾਡਲਿੰਗ ਏਜੰਸੀਆਂ ਨਾਲ ਸਾਂਝੇਦਾਰੀ ਦੀ ਸਹੂਲਤ ਸੀ। ਵਰਤਮਾਨ ਵਿੱਚ ਸਕੈਂਡੇਨੇਵੀਅਨ ਸੋਸ਼ਲ ਮੀਡੀਆ 'ਤੇ ਸਭ ਤੋਂ ਮਸ਼ਹੂਰ ਨਾਮਾਂ ਵਿੱਚੋਂ ਇੱਕ, ਐਲਿੰਗਸਨ ਇੱਕ ਉੱਭਰਦੀ ਹੋਈ ਯੂਟਿਊਬ ਸਟਾਰ ਹੈ, ਜਿਸਦੀ ਦਿੱਖ, ਬੁੱਧੀ ਅਤੇ ਆਰਾਮਦਾਇਕ ਸ਼ੈਲੀ ਇੱਕ ਵੱਡੇ ਪ੍ਰਸ਼ੰਸਕ ਨੂੰ ਆਕਰਸ਼ਿਤ ਕਰਦੀ ਹੈ। ਐਲਿੰਗਸਨ ਨੇ ਦੁਨੀਆ ਭਰ ਦੇ ਦਰਸ਼ਕਾਂ ਤੱਕ ਪਹੁੰਚਣ ਲਈ 15 ਸਾਲ ਦੀ ਉਮਰ ਵਿੱਚ ਯੂਟਿਊਬ ਵੀਡੀਓਜ਼ ਨੂੰ ਅੰਗਰੇਜ਼ੀ ਵਿੱਚ ਪ੍ਰਕਾਸ਼ਿਤ ਕਰਨਾ ਸ਼ੁਰੂ ਕਰ ਦਿੱਤਾ ਸੀ, ਨਤੀਜੇ ਵਜੋਂ ਉਸਦੇ ਸਬਸਕ੍ਰਾਇਬਰਾਂ ਦੀ ਗਿਣਤੀ ਸਤੰਬਰ 2017 ਵਿੱਚ 40,000 ਤੋਂ ਇੱਕ ਸਾਲ ਬਾਅਦ 300,000 ਦੇ ਕਰੀਬ ਹੋ ਗਈ। ਐਲਿੰਗਸਨ ਨਾਰਵੇ ਤੋਂ ਸੋਸ਼ਲ ਮੀਡੀਆ 'ਤੇ ਸਭ ਤੋਂ ਵੱਧ ਫ਼ੋਲੋ ਕੀਤੇ ਜਾਣ ਵਾਲੇ ਲੋਕਾਂ ਵਿੱਚੋਂ ਇੱਕ ਹੈ। ਹੁਣ ਉਸ ਦੇ ਇੰਸਟਾਗ੍ਰਾਮ 'ਤੇ 600,000 ਤੋਂ ਵੱਧ ਫਾਲੋਅਰਜ਼ ਹਨ। ਟਿਕਟੋਕ 'ਤੇ ਉਸ ਦੇ 1.7 ਮਿਲੀਅਨ ਲਾਈਕਸ ਅਤੇ 150,000 ਤੋਂ ਵੱਧ ਫਾਲੋਅਰਜ਼ ਵੀ ਹਨ।

ਜਨਵਰੀ 2018 ਵਿੱਚ ਸੀ ਐਂਡ ਹੀਅਰ ਸੇਲਿਬ੍ਰਿਟੀ ਗਾਲਾ ਵਿੱਚ ਐਲਿੰਗਸਨ ਨੂੰ 'ਸਾਲ ਦਾ ਪ੍ਰਭਾਵਕ' ਨਾਮ ਦਿੱਤਾ ਗਿਆ ਸੀ। ਇੱਕ 17 ਸਾਲ ਦੀ ਉਮਰ ਵਿੱਚ ਉਸਨੂੰ ਨਾਰਵੇ ਦੇ ਸਭ ਤੋਂ ਵੱਡੇ ਅਖ਼ਬਾਰਾਂ ਵਿੱਚੋਂ ਇੱਕ, ਡਗਬਲਾਡੇਟ ਅਖ਼ਬਾਰ ਦੁਆਰਾ ਦਿੱਤੇ ਗਏ 2018 'ਸਾਲ ਦਾ ਨਾਮ' ਪੁਰਸਕਾਰ ਲਈ ਵੀ ਨਾਮਜ਼ਦ ਕੀਤਾ ਗਿਆ ਸੀ।

2018 ਵਿੱਚ ਉਸਨੇ ਆਪਣੇ ਮਾਡਲਿੰਗ ਅਤੇ ਸੋਸ਼ਲ ਮੀਡੀਆ ਕਰੀਅਰ 'ਤੇ ਧਿਆਨ ਦੇਣ ਲਈ ਸਕੂਲ ਤੋਂ ਇੱਕ ਸਾਲ ਦੀ ਛੁੱਟੀ ਲੈ ਲਈ ਸੀ।

ਐਲਿੰਗਸਨ ਏਲੀ ਨਾਰਵੇ ਦੇ ਜੂਨ 2019 ਦੇ ਅੰਕ ਵਿੱਚ ਮੁੱਖ ਸ਼ਖਸੀਅਤ ਸੀ।

ਇੱਕ ਵਾਰ "ਨਾਰਵੇ ਦੀ ਉੱਭਰ ਰਹੀ ਕੇਂਡਲ ਜੇਨਰ " ਵਜੋਂ ਵਰਣਨ ਕੀਤੇ ਜਾਣ ਤੋਂ ਬਾਅਦ, ਐਲਿੰਗਸਨ ਨੇ ਕਿਹਾ ਹੈ ਕਿ ਉਹ ਜੇਨਰ ਦੀ "ਲੈਡ-ਬੈਕ" ਸ਼ੈਲੀ ਦੀ ਪ੍ਰਸ਼ੰਸਾ ਕਰਦੀ ਹੈ ਅਤੇ ਉਸਨੂੰ "ਉਸ ਤੋਂ ਬਹੁਤ ਪ੍ਰੇਰਨਾ ਮਿਲਦੀ ਹੈ।

ਐਲਿੰਗਸਨ ਨੇ ਫੈਸ਼ਨੇਬਲ ਕੱਪੜੇ ਵੇਚਣ ਵਾਲੇ ਐਨਏ-ਕੇਡੀ ਲਈ ਕੰਮ ਕੀਤਾ ਹੈ, ਉਤਪਾਦਾਂ ਦੀ ਮਾਡਲਿੰਗ ਕੀਤੀ ਹੈ ਅਤੇ ਆਪਣੇ ਖੁਦ ਦੇ ਪ੍ਰਭਾਵਕ ਸੰਗ੍ਰਹਿ ਤਿਆਰ ਕੀਤੇ ਹਨ। ਜੂਨ 2020 ਵਿੱਚ ਇਹ ਘੋਸ਼ਣਾ ਕੀਤੀ ਗਈ ਸੀ ਕਿ ਐਲਿੰਗਸਨ ਨਾਰਵੇਈ ਟੀਵੀ ਸੀਰੀਜ਼ ਦ ਬਲੌਗਰਜ਼ ਵਿੱਚ ਦਿਖਾਈ ਦੇਵੇਗੀ।

ਉਸਨੇ ਟੈਲੀਵਿਜ਼ਨ ਲੜੀ ਜਨਰੇਸ਼ਨ ਜ਼ੈਡ ਵਿੱਚ ਅਭਿਨੈ ਕੀਤਾ, ਜੋ ਕਿ 2018 ਵਿੱਚ ਆਈ ਸੀ। 2020 ਵਿੱਚ ਐਲਿੰਗਸਨ ਨੇ ਇੱਕ ਕਿਤਾਬ ਐਮਾ ਜਾਰੀ ਕੀਤੀ।

 ਹਵਾਲੇ 

20. https://play.tv2.no/programmer/fakta/emmas-stemme
ਸ਼੍ਰੇਣੀ:ਐਲਜੀਬੀਟੀ ਯੂਟਿਊਬਰ
ਸ਼੍ਰੇਣੀ:ਜਨਮ 2001
ਸ਼੍ਰੇਣੀ:ਜ਼ਿੰਦਾ ਲੋਕ